Source: http://www.hornestitare.sk/vseobecne-zavazne-nariadenieo-poskytovani-opatrovatelskej-sluzby-2014-3-vzn/mid/227733/.html
Timestamp: 2019-05-27 04:27:21+00:00
Document Index: 4546180

Matched Legal Cases: ['§ 3', '§ 41', '§ 92', '§ 48', '§ 50', '§92', '§ 13', '§ 54', '§ 73', '§ 73', '§ 93', '§ 72', '§ 72', '§ 72', '§ 73', '§ 73', '§ 73', '§ 73', '§ 73', '§ 73', '§ 74', '§ 51', '§ 74', '§ 74', '§ 74', '§ 74', '§ 73', '§ 74']

VŠEOBECNE ZÁVAZNÉ NARIADENIE o poskytovaní opatrovateľskej služby
Schválené: 9.5.2014
Vyhlásené: 9.5.2014
Účinnosť: 26.5.2014
Nahradené: 43/2011
Obecné zastupiteľstvo v Horných Štitároch na základe par. 4 ods. 3 písm. p/, par. 6 a par. 11 ods. 4 písm. g/ zákona č. 369/1990 Zb. o obecnom zriadení v znení neskorších zmien a doplnkov a s použitím ustanovení zákona č. 448/2008 Z. z. o sociálnych službách v znení neskorších predpisov
pre územie obce Horné Štitáre toto
Toto všeobecne záväzné nariadenie upravuje pôsobnosť Obce Horné Štitáre vo veciach:
rozhodovania o odkázanosti na opatrovateľskú službu,
poskytovania opatrovateľskej služby prijímateľovi sociálnej služby,
spôsobu určenia a výšky úhrady za poskytovanie opatrovateľskej služby.
Prijímateľom opatrovateľskej služby je fyzická osoba podľa § 3 ods. 2 zák. č. 448/2008 Z. z.
o sociálnych službách a o zmene a doplnení zák. č. 455/1991 Zb. o živnostenskom podnikaní
1. Obec Horné Štitáre poskytuje opatrovateľskú službu ako sociálnu službu v zmysle § 41 zák.NR SR č. 448/2008 Z. z. o sociálnych službách v znení neskorších predpisov (ďalej len „zákon“).
2. Opatrovateľská služba je sociálna služba poskytovaná fyzickej osobe, ktorá :
je odkázaná na pomoc inej fyzickej osoby a jej stupeň odkázanosti je najmenej II podľa prílohy č. 3 zákona,
je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách podľa prílohy č. 4 zákona.
3. Opatrovateľskou službou sa poskytujú úkony podľa prílohy č. 4 zákona. Rozsah úkonov na
základe sociálnej posudkovej činnosti určuje Obec Horné Štitáre v hodinách. Minimálny rozsah úkonov sebaobsluhy nesmie byť nižší, ako je minimálny rozsah zodpovedajúci stupňu odkázanosti fyzickej osoby posúdený podľa prílohy č. 3 zákona, ak sa poskytovateľ sociálnej služby na návrh prijímateľa sociálnej služby nedohodne inak v zmluve o poskytovaní sociálnej služby.
ktorá je opatrovaná fyzickou osobou, ktorej sa poskytuje peňažný príspevok na opatrovanie (podľa zák. č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov),
ktorej sa poskytuje peňažný príspevok na osobnú asistenciu podľa zák. č. 447/2008 Z.z.,
5. Ustanovenie odseku 4 písm. b) sa nepoužije, ak fyzickej osobe :
a) vykonávajúcej opatrovanie sa poskytuje ústavná zdravotná starostlivosť v zdravotníckom
ktorá je opatrovaná fyzickou osobou, ktorej sa poskytuje peňažný príspevok na opatrovanie podľa zák. č. 447/2008 Z. z., sa poskytuje opatrovateľská služba v rozsahu najviac 8 hodín mesačne.
Konanie o odkázanosti na opatrovateľskú službu sa začína na základe písomnej žiadosti fyzickej osoby o posúdenie odkázanosti na sociálnu službu ( § 92 zákona).
Žiadosť o posúdenie odkázanosti na sociálnu službu podľa ods. 1 sa podáva Obci Horné Štitáre.
Ak fyzická osoba vzhľadom na svoj zdravotný stav nemôže sama podať žiadosť o posúdenie odkázanosti na sociálnu službu, podať žiadosť o zabezpečenie poskytovania sociálnej služby, alebo udeliť súhlas na poskytnutie sociálnej služby na účely odľahčovacej služby, môže v jej mene a na základe potvrdenia ošetrujúceho lekára o zdravotnom stave tejto fyzickej osoby podať žiadosť, uzatvoriť zmluvu alebo udeliť súhlas aj iná fyzická osoba.
Žiadosť o posúdenie odkázanosti na sociálnu službu obsahuje :
meno a priezvisko fyzickej osoby, ktorej odkázanosť na sociálnu službu sa má posudzovať,
formu sociálnej služby.
6. Na vypracovanie posudku o odkázanosti na sociálnu službu sa primerane použijú ustanovenia § 48 až 51 zákona.
7. Obec Horné Štitáre na základe zdravotného posudku a sociálneho posudku vyhotovuje posudok o odkázanosti na sociálnu službu, ktorý obsahuje
zoznam úkonov sebaobsluhy, zoznam úkonov starostlivosti o svoju domácnosť a zoznam základných sociálnych aktivít, pri ktorých je fyzická osoba odkázaná na pomoc inej fyzickej osoby a ich rozsah vyjadrený predpokladaným rozsahom hodín v rámci určenia rozpätia podľa prílohy č.3 písm. B,
návrh druhu sociálnej služby s prihliadnutím na návrhy a potreby fyzickej osoby uvedenej v § 50 ods.9,
8. Pri rozhodovaní o odkázanosti na sociálnu službu môže Obec Horné Štitáre použiť ako podklad na vydanie rozhodnutia o odkázanosti na sociálnu službu posudok vydaný mestom Topoľčany alebo inou obcou ( §92 ods. 9 zákona).
10. Priebeh konania vo veci rozhodovania o odkázanosti na sociálnu službu zabezpečuje Obec Horné Štitáre, ktoré eviduje a vedie celú spisovú agendu.
11. O odkázanosti na sociálnu službu rozhoduje za mesto ako správny orgán primátor mesta v zmysle § 13 ods. 5 zákona č. 369/1990 Zb. o obecnom zriadení.
2. Obec Horné Štitáre poskytuje opatrovateľskú službu ako terénnu formu sociálnej služby poskytovanú fyzickej osobe v jej domácom prostredí.
4. Opatrovateľská služba je poskytovaná Obcou Horné Štitáre aj na zabezpečenie odľahčovacej služby podľa § 54 zákona o sociálnych službách.
5. Prijímateľ sociálnej služby je povinný písomne oznámiť Obci Horné Štitáre do 8 dní zmeny v skutočnostiach rozhodujúcich na trvanie odkázanosti na sociálnu službu a poskytovateľovi sociálnej služby zmeny v príjmových a majetkových pomeroch rozhodujúcich na platenie úhrady za sociálnu službu. Rovnako je povinný na výzvu Obce Horné Štitáre osvedčiť skutočnosti rozhodujúce na trvanie odkázanosti na sociálnu službu, a to v lehote do 8 dní odo dňa doručenia výzvy, ak mesto neurčilo dlhšiu lehotu. Ak fyzická osoba nevyhovie výzve v určenej lehote, mesto rozhodne o zániku odkázanosti fyzickej osoby na sociálnu službu, ak bola vo výzve na tento následok upozornená.
6.Prijímateľ sociálnej služby a fyzické osoby uvedené v § 73 ods. 10 (zaopatrené plnoleté deti
a rodičia) sú povinní oznámiť výšku svojich príjmov a čestným vyhlásením preukázať výšku
úspor a hodnotu majetku a ohlásiť zmeny vo výške príjmu, úspor a zmeny v hodnote majetku,
ktoré sú rozhodujúce na platenie sumy úhrady za sociálnu službu a umožniť znalcovi vykonať obhliadku majetku a predložiť doklady týkajúce sa majetku. Ak prijímateľ sociálnej služby a fyzické osoby uvedené v § 73 ods. 10 nesplnia povinnosť podľa prvej vety tohto odseku, Obec Horné Štitáre nie je povinná pri určení sumy úhrady za sociálnu službu postupovať podľa príslušných ustanovení článku 6 tohto VZN o právnej ochrane občana pri platení úhrady (§ 93 zákona ods. 4 zákona).
1. Prijímateľ sociálnej služby je povinný platiť úhradu za opatrovateľskú službu podľa svojho príjmu a majetku v sume určenej Obcou Horné Štitáre ako poskytovateľom sociálnej služby (§ 72 ods. 1 a ods. 8 zákona). Na preukazovanie majetku na účely platenia úhrady za poskytovanú sociálnu službu sa primerane použijú odseky 11 až 18 § 72 zákona.
2. Výšku úhrady za opatrovateľskú službu určuje Obec Horné Štitáre v sume
1,00 € za 1 hodinu poskytovanej služby
podľa§ 72 ods. 2 zákona č.448/2008 Z.z. v platnom znení.
3. Úhradu za opatrovateľskú službu platí prijímateľ podľa skutočného rozsahu poskytnutých hodín za kalendárny mesiac, v ktorom sa opatrovateľská služba poskytla, najneskôr do 15. dňa nasledujúceho mesiaca.
4. Rozsah poskytovania opatrovateľskej služby a podmienky úhrady si klient dohodne s Obcou Horné Štitáre v zmluve o poskytovaní sociálnej služby.
1. Po zaplatení úhrady za opatrovateľskú službu musí prijímateľovi sociálnej služby zostať mesačne z jeho príjmu najmenej 1,4 násobku sumy životného minima pre jednu plnoletú fyzickú osobu (zák. č. 601/2003 Zb. v znení neskorších predpisov) (§ 73 ods. 1 zákona).
2. Prijímateľ sociálnej služby nie je povinný platiť úhradu za sociálnu službu, ak jeho príjem je nižší alebo sa rovná sume ustanovenej v odseku 1 ( § 73 ods. 6 zákona).
3. Prijímateľ sociálnej služby platí len časť úhrady za sociálnu službu, ak jeho príjem je vyšší, ako je suma ustanovená v odseku 1. a jeho výška nepostačuje na zaplatenie určenej úhrady za sociálnu službu (§ 73 ods. 7 zákona).
4. Ak prijímateľ sociálnej služby nemá príjem alebo jeho príjem nepostačuje na platenie úhrady za sociálnu službu, môže úhradu za sociálnu službu alebo jej časť platiť aj iná osoba; odsek 1 sa nepoužije. Osoba podľa prvej vety môže uzatvoriť s Obcou Horné Štitáre zmluvu o platení úhrady za poskytovanú opatrovateľskú službu ( § 73 ods. 9).
5. Ak podľa odseku 1 nevznikne prijímateľovi sociálnej služby povinnosť platiť úhradu za opatrovateľskú službu alebo jej časť, prechádza táto povinnosť postupne na zaopatrené plnoleté deti a rodičov, ak sa ich príjem spoločne neposudzuje a spoločne nezapočítava s príjmom prijímateľa sociálnej služby; zaopatreným plnoletým deťom alebo rodičom po zaplatení úhrady za sociálnu službu musí mesačne zostať 1,65 násobok sumy životného minima. Zaopatrené plnoleté deti alebo rodičia môžu uzatvoriť s Obcou Horné Štitáre písomnú zmluvu o platení úhrady za sociálnu službu ( § 73 ods. 10 zákona).
6. Ak nedôjde k uzatvoreniu zmluvy podľa odseku 5., Obec Horné Štitáre vydá rozhodnutie o povinnosti týchto fyzických osôb zaplatiť úhradu za sociálnu službu alebo jej časť za prijímateľa sociálnej služby, ktorému nevznikne povinnosť platiť úhradu za sociálnu službu alebo jej časť.
7. Ak podľa odseku 1 nevznikne prijímateľovi sociálnej služby povinnosť platiť úhradu za sociálnu službu alebo jej časť a táto povinnosť nevznikne ani zaopatreným plnoletým deťom alebo rodičom a prijímateľ sociálnej služby zomrie, nezaplatená úhrada za sociálnu službu alebo jej časť je pohľadávka Obce Horné Štitáre, ktorá sa uplatňuje najneskôr v konaní o dedičstve ( § 73 ods. 13 zákona).
1. Obec Horné Štitáre poskytuje opatrovateľskú službu na základe zmluvy o poskytovaní sociálnej služby. Zmluva o poskytovaní sociálnej služby musí byť uzatvorená spôsobom, ktorý je pre prijímateľa sociálnej služby zrozumiteľný (§ 74 ods. 1 a ods. 2 písm. d) zákona v zmysle § 51 Občianskeho zákonníka).
2. Ak má fyzická osoba záujem o poskytovanie sociálnej služby, je povinná podať písomnú žiadosť o uzatvorenie zmluvy o poskytovaní sociálnej služby Mestu Topoľčany, ktorá obsahuje náležitosti uvedené v § 74 ods. 3 zákona.
3. Zmluva o poskytovaní sociálnej služby obsahuje náležitosti uvedené v § 74 ods. 7 zákona.
4. Ak sa zmenia skutočnosti, ktoré sú predmetom zmluvy o poskytovaní sociálnej služby, je možné tieto skutočnosti zmeniť dodatkom k zmluve, ak si to účastníci v tejto zmluve dohodli (§ 74 ods. 11 zákona), prípadne je možné zmluvu vypovedať tak, ako je uvedené v § 74 ods. 13 – 15 zákona.
5. Ak sa zmenia skutočnosti rozhodujúce na určenie sumy úhrady a platenie úhrady za sociálnu službu – opatrovateľskú službu podľa § 73 zákona, Obec Horné Štitáre a prijímateľ sociálnej služby sú povinní uzatvoriť dodatok k zmluve o poskytovaní sociálnej služby ( § 74 ods. 12 zákona).
Zrušuje sa VZN Obce Horné Štitáre o poskytovaní opatrovateľskej služby č. 43/2011, a to dňom nadobudnutia účinnosti VZN č. 3./2014.
Toto Všeobecne záväzné nariadenie Obce Horné Štitáre o poskytovaní opatrovateľskej služby č. 3/2014 bolo schválené na zasadnutí Obecného zastupiteľstva v Horných Štitároch dňa 9. 5.2014 a nadobúda platnosť a účinnosť 15-tym dňom od vyvesenia na úradnej tabuli.
Návrh VZN vyvesený: 9.4.2014
Návrh VZN zvesený:9.4.2014
VZN schválené dňa: 9.5.2014
VZN vyvesené dňa: 9.5.2014
VZN zvesené dňa:26.5.2014
VZN účinné od: 26.5.2014
Zverejnené 3.9.2014 -Fulka Martin-
Vývozné kalendáre - 1. polrok 2019
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 27.05.2019 06:27:21